CELEX: 62014TN0788
Language: hr
Date: 2014-11-28 00:00:00
Title: Predmet T-788/14: Tužba podnesena 28. studenoga 2014. – MPF Holdings protiv Komisije

23.2.2015   
            
            
               HR
            
            
               Službeni list Europske unije
            
            
               C 65/38
            
         Tužba podnesena 28. studenoga 2014. – MPF Holdings protiv Komisije
   (Predmet T-788/14)
   (2015/C 065/52)
   Jezik postupka: engleski
   
      Stranke
   
   
      Tužitelj: MPF Holdings Ltd (St Helier, Jersey) (zastupnici: D. Piccinin i E. Whiteford, barristers, i E. Gibson-Bolton, solicitor)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku; i
            
         
               —
            
            
               naloži Komisiji plaćanje troškova.
            
         
      Tužbeni razlozi i glavni argumenti
   
   Tužitelj tužbom traži poništenje odluke Komisije C(2014) 5083 final od 23. srpnja 2014. u predmetu SA.35980 (2014/N-2) – Ujedinjena Kraljevina, Reforma tržišta električne energije – Tržište kapaciteta.
   U prilog osnovanosti tužbe tužitelj ističe jedan tužbeni razlog navodeći da je Komisija nezakonito uskratila MPF-u pravo na sudjelovanje u službenom postupku istrage, time što nije otvorila formalnu istragu temeljem članka 108. stavka 2. UFEU-a i članka 4. stavka 4. Postupovne uredbe, bez obzira na to što tržište kapaciteta izaziva sumnju što se tiče njegove spojivosti s unutarnjim tržištem. Tužitelj navodi da:
   
               —
            
            
               diskriminatorna dostupnost dugoročnih ugovora ne može se opravdati pozivanjem na legitimni cilj nabavljanja potrebne količine proizvodnih kapaciteta;
            
         
               —
            
            
               Komisija nije na odgovarajući način istražila vjerojatne učinke diskriminatorne dostupnosti dugoročnih ugovora na učinkovitost tržišta kapaciteta i vlasnike postojećih elektrana;
            
         
               —
            
            
               Komisija nije na odgovarajući način istražila navodno opravdanje vlade Ujedinjene Kraljevine za diskriminirajuće trajanje ugovora, odnosno da neovisni proizvođači koji se oslanjaju na financiranje projekata iziskuju dugoročne ugovore;
            
         
               —
            
            
               Komisija nije opravdala ili na odgovarajući način istražila vjerojatne učinke diskriminatorne razlike između preuzimatelja cijena i tvorca cijena.